**Zápisnica č. 1**

**z riadneho zasadnutia Akademického senátu Fakulty humanitných a prírodných vied Prešovskej univerzity v Prešove**

**zo dňa 27. 02. 2023**

**1. Prítomní**

Podľa prezenčnej listiny.

**2. Program rokovania**

1. Otvorenie.
2. Informácia o výsledkoch volieb do AS FHPV PU a odovzdanie osvedčení do Akademického senátu FHPV PU v Prešove.
3. Voľba Volebnej komisie pre voľbu predsedu a podpredsedov AS FHPV PU.
4. Voľba predsedu AS FHPV PU.
5. Voľba podpredsedu AS FHPV PU za zamestnaneckú časť FHPV PU.
6. Voľba podpredsedu AS FHPV PU za študentskú časť AS FHPV PU.
7. Záver.

**3. Priebeh zasadnutia**

**K bodu 1 programu rokovania**

Zasadnutie otvorila a viedla predsedníčka VaMK pre voľby do AS FHPV PU Ing. Hedviga Vašková, PhD. V úvode privítala všetkých prítomných členov AS FHPV PU.

**K bodu 2 programu rokovania**

Ing. Hedviga Vašková, PhD. informovala o výsledkoch volieb do AS FHPV PU a potom odovzdala členom AS FHPV PU osvedčenia o zvolení akademickou obcou fakulty na základe Zákona o vysokých školách č. 131/2002, § 8, ods. 1 a 2 na funkčné obdobie rokov 2023 – 2027.

**K bodu 3 programu rokovania**

Senát pristúpil k návrhom a voľbe členov Volebnej komisie pre voľbu predsedu a podpredsedov AS FHPV PU. Do Volebnej a mandátovej komisie boli navrhnutí: doc. RNDr. Marta Mydlárová Blaščáková, PhD., doc. RNDr. Lenka Demková, PhD. a Mgr. Gabriela Harvanová.

Výsledok hlasovania členov AS FHPV PU o zložení členov Volebnej komisie pre voľbu predsedu a podpredsedov AS FHPV PU:

ZA – 13 PROTI – 0 ZDRŽALI SA – 1.

Následne si Volebná komisia pre voľbu predsedu a podpredsedov AS FHPV PU zvolila za svoju predsedníčku doc. RNDr. Martu Mydlárovú Blaščákovú, PhD.

**K bodu 4 programu rokovania**

Voľbu predsedu a podpredsedov AS FHPV PU viedla predsedníčka Volebnej komisie pre voľby predsedu a podpredsedov AS FHPV PU doc. RNDr. Marta Mydlárová Blaščáková, PhD., ktorá zároveň poučila členov AS FHPV PU o pravidlách hlasovania a priebehu tajnej voľby. Členovia Volebnej komisie odovzdali členom AS FHPV PU hlasovacie lístky. Následne členovia AS FHPV PU tajne hlasovali o zvolení navrhovaných predsedu a podpredsedov AS FHPV PU.

Na funkciu predsedu AS FHPV PU bol navrhnutý RNDr. Vladimír Solár, PhD.

Výsledky tajnej voľby predsedu AS FHPV PU:

RNDr. Vladimír Solár, PhD.

ZA – 14 PROTI – 0 ZDRŽALI SA – 0.

Predsedníčka volebnej a mandátovej komisie doc. RNDr. Marta Mydlárová Blaščáková, PhD. konštatovala, že na základe výsledkov volieb sa predsedom AS FHPV PU stal RNDr. Vladimír Solár, PhD.

**K bodu 5 programu rokovania**

Na funkciu podpredsedu AS FHPV zo zamestnaneckej časti AS FHPV PU bola navrhnutá Mgr. Mária Majherová, PhD.

Výsledky tajnej voľby podpredsedu za zamestnaneckú časť AS FHPV PU:

Mgr. Mária Majherová, PhD.

ZA – 13 PROTI – 0 ZDRŽALI SA – 1.

Predsedníčka Volebnej a mandátovej komisie doc. RNDr. Marta Mydlárová Blaščáková, PhD. konštatovala, že na základe výsledkov volieb sa podpredsedníčkou za zamestnaneckú časť AS FHPV PU stala Mgr. Mária Majherová, PhD.

**K bodu 6 programu rokovania**

Na funkciu podpredsedu AS FHPV PU zo študentskej časti AS FHPV PU bola navrhnutá Mgr. Laura Mlynárová.

Výsledky tajnej voľby podpredsedu za študentskú časť AS FHPV PU:

Mgr. Laura Mlynárová.

ZA – 14 PROTI – 0 ZDRŽALI SA – 0.

Predsedníčka Volebnej a mandátovej komisie doc. RNDr. Marta Mydlárová Blaščáková, PhD., konštatovala, že na základe výsledkov volieb sa podpredsedníčkou za študentskú časť AS FHPV PU stala Mgr. Laura Mlynárová.

**K bodu 7 programu rokovania**

Predseda AS FHPV PU RNDr. Vladimír Solár, PhD. vyjadril svoju predstavu o pôsobení senátu v tomto volebnom období a požiadal členov AS FHPV PU o  preštudovanie rokovacieho poriadku. Nakoniec poďakoval všetkým prítomným členom AS FHPV PU za účasť a ukončil jeho riadne zasadnutie.

V Prešove 27. 02. 2023

Zápisnicu spracovala: Ing. Hedviga Vašková, PhD.

...........................................................................

RNDr. Vladimír Solár, PhD.

predseda AS FHPV PU

...........................................................................

Mgr. Mária Majherová, PhD.

podpredseda AS FHPV PU

...........................................................................

Mgr. Laura Mlynárová

podpredseda AS FHPV PU